La 30 de kilometri de Cluj-Napoca, în localitatea Aghireșu, putem găsi o zona cu apă ca smaraldul. Acest lac extraordinar nu este inclus în niciun circuit turistic, așa că puțini sunt cei care au auzit de el. Locația este de-a dreptul uluitoare și te face să te simți ca și când te-ai afla în Maldive.
Lacul a fost creat prin efortul comun al omului și al naturii. Apa turcoaz și nisipul de aici te fac să te simți ca într-o vacanță în Maldive. Cu dune de nisip uriașe, apă ca smaraldul și tufișuri de papură, peisajul pare să fie scos dintr-un basm. Pe lângă toate acestea, zona este destul de retrasă. De fapt, locul nu este inclus în niciun circuit turistic. Tocmai de aceea, doar locuitorii din zonă știu de existența sa.
Conform celor de la imperialtransilvania.com, lacul s-a format pe locul unui fost sit minier. În trecut, din acest crater se extrăgea caolinul, o argilă albă, cu nuanțe de verde și galben. Resturile acestui mineral se găsesc pe fundul lacului, motiv pentru care apa are această culoare impresionantă.
Laguna Albastră este situată, după cum spuneam, în mijlocul unui crater excavat de utilaje. Apa lacului provine de la ploi, dar și din izvoarele subterane. În 1995, după ce s-au făcut unele lucrări în zonă, lacul a secat. La vremea respectivă existau chiar și câteva specii de pești acolo.
Din fericire, apa sa adunat din nou, iar peștii au reapărut. După cum am menționat și în rândurile anterioare, stufărișul care a apărut în jurul lacului completează peisajul, adăugând o nuanță uluitoare la varietatea de culori deja existentă.
În plus, frumusețea locului este amplificată de prezența unei păduri de gorun, situată în imediata apropiere. Locația este de-a dreptul minunată și perfectă pentru înot și plajă. În perioada sezonului estival, temperatura apei poate atinge 25 de grade Celsius.
În plus, nisipul alb și fin îți dă impresia că te afli pe o plajă exotică. Acesta este unul dintre principalele motive pentru care Laguna Albastră de la Aghireș este locația preferată a locuitorilor din Cluj-Napoca. Mulți dintre aceștia ajung aici atunci când doresc o pauză de la agitația orașului.
Așadar, putem spune că lacul este extrem de frumos, iar zona ne oferă posibilitatea de a ne relaxa și bucura de natură. Cei care obișnuiesc să facă fotografii pot profita de această minune naturală. Relieful din zonă este de-a dreptul impresionant. Dacă ajungi aici, poți să vizitezi și Laguna Roșie, un alt lac spectaculos. Acesta și-a primit denumirea datorită nuanței roșii a apei.